สวัสดีค่ะ พอดีว่าหนูเมื่อประมาณ 5 เดือนก่อนน่ะค่ะ หนูไปบ้านย่ามาแล้วเป็นแผลที่นิ้วแล้ว แมวแถวนั้นไม่ได้ฉีควัคซีนแต่ไปเล่นกับมันไม่แน่ใจว่าน้ำลายมันโดนแผลไหมเล่นเสร็จก็ล้างมือแต่ไม่ได้ล้างสบู่ แต่ก็ไปฉีดวัคซีนแล้ว แต่ไม่ได้บอกว่าแมวไม่ได้ฉีดวัคซีนค่ะ เลยไม่ได้ฉีดเซรุ่มให้ ไม่ทราบว่าหนูมีโอกาสเป็นพิษสุนัขบ้าไหมคะ
สวัสดีค่ะ หากได้ฉีดวัคซีนป้องกันพิษสุนัขบ้าครบ 4 หรือ 5 เข็มไปแล้ว และผ่านมา 5 เดือนแล้ว วัคซีนก็จะกระตุ้นสร้างภูมิคุ้มกันให้อยู่ใระดับสูงเพียงพอในการป้องกันการเกิดโรคได้แล้วค่ะ ดังนั้น การจะได้รับการฉีดเซรุ่มหรือไม่เมื่อ 5 เดือนก่อน จึงไม่มีความจำเป็นในตอนนี้แล้วค่ะนอกจากนี้ ระยะฟักตัวของโรคพิษสุนัขบ้า โดยส่วนใหญ่จะอยู่ที่ 3 สัปดาห์ - 4 เดือน ดังนั้นหากผ่านมา 5 เดือนแล้ว โอกาสที่จะเป็นโรคพิษสุนัขบ้าก็ถือว่าน้อยมาแล้วค่ะ